Na temelju članka 117. stavka 5. Zakona o socijalnoj skrbi („Narodne novine“ 157/13, 152/14, 99/15, 52/16, 16/17, 130/17, 98/19 i 64/20) i članka 29. Statuta općine Donji Andrijevci („Službeni vjesnik Brodsko-posavske županije“, broj 10/09, 2/11, 3/13, 14/14, 7/18 i 4/19), Općinsko vijeće općine Donji Andrijevci na 22. sjednici održanoj 21.7.2020. godine, donosi

**O D L U K U**

**o financiranju radnih bilježnica i dodatnih radnih materijala za školsku godinu 2020/2021.**

**Članak 1.**

Ovom Odlukom utvrđuju se kriteriji i način financiranja nabave obveznih osnovnoškolskih radnih bilježnica i dodatnih radnih materijala (npr. atlasi, kutija za tehničku kulturu i sl.) za školsku godinu 2020./2021. te pravo na njihovo besplatno korištenje od strane učenika.

**Članak 2.**

Općina Donji Andrijevci financirat će nabavku radnih bilježnica i dodatnih radnih materijala za sve razrede.

Pravo na radne bilježnice i dodatne radne materijale imaju učenici Osnovne škole „Viktor Car Emin“ Donji Andrijevci upisani u školsku godinu 2020./2021. s prebivalištem na području općine Donji Andrijevci.

**Članak 3.**

Osnovna škola će općini Donji Andrijevci dostaviti popis i broj obveznih radnih bilježnica i dodatnih radnih materijala, a nabavku će izvršiti općina.

**Članak 4.**

Preuzimanjem radnih bilježnica i dodatnih radnih materijala učenici stječu njihovo vlasništvo.

**Članak 5.**

Sredstva za izvršenje ove Odluke osigurana su u Proračunu općine Donji Andrijevci za 2020. godinu.

**Članak 6.**

Ova Odluka stupa na snagu osmog dana od dana objave u „Službenom vjesniku Brodsko-posavske županije“.

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

**OPĆINSKOG VIJEĆA**

**Robert Kuduz, dr. med.**

KLASA: 023-01/20-01/30

URBROJ: 2178/04-03-20-1

Donji Andrijevci, 21.7.2020.

**DOSTAVITI:**

1. Službeni vjesnik Brodsko-posavske županije
2. Osnovna škola „Viktor Car Emin“ Donji Andrijevci
3. Jedinstveni upravni odjel
4. Dosje zapisnika
5. Pismohrana